
LĒMUMS
Tukumā 

2026. gada 24. septembrī						Nr. TND/1-1.1/26/484 
(prot. Nr. 10, 35. §)

Par pašvaldības nekustamā īpašuma – dzīvokļu īpašumu “Rāvas”, Tumes pagastā, Tukuma novadā, atsavināšanu un izsoles noteikumu apstiprināšanu

Tukuma novada pašvaldībai (turpmāk – Pašvaldība) piederošie nekustamie īpašumi:
1) dzīvokļa īpašums “Rāvas” - 1, Tumes pagastā, Tukuma novadā, kadastra numurs 9084 900 0249, reģistrēts Zemgales rajona tiesas Tumes pagasta zemesgrāmatas nodalījumā Nr. 100000491161 1, un sastāv no:
· kopīpašuma 807/2927 domājamās daļas no būves ar kadastra apzīmējumu 9084 006 0028 001;
· kopīpašuma 2/3 domājamās daļas no būves ar kadastra apzīmējumu 9084 006 0028 002;
· kopīpašuma 807/2927 domājamās daļas no zemes ar kadastra apzīmējumu 9084 006 0028;
2) dzīvokļa īpašums “Rāvas” - 2, Tumes pagastā, Tukuma novadā, kadastra numurs 9084 900 0251, reģistrēts Zemgales rajona tiesas Tumes pagasta zemesgrāmatas nodalījumā Nr. 100000491161 2, un sastāv no:
· kopīpašuma 474/2927 domājamās daļas no būves ar kadastra apzīmējumu 9084 006 0028 001;
· kopīpašuma 1/3 domājamās daļas no būves ar kadastra apzīmējumu 9084 006 0028 002;
· kopīpašuma 474/2927 domājamās daļas no zemes ar kadastra apzīmējumu 9084 006 0028;
3) dzīvokļa īpašums “Rāvas” - 3, Tumes pagastā, Tukuma novadā, kadastra numurs 9084 900 0248, reģistrēts Zemgales rajona tiesas Tumes pagasta zemesgrāmatas nodalījumā Nr. 100000491161 3, un sastāv no:
· kopīpašuma 750/2927 domājamās daļas no būves ar kadastra apzīmējumu 9084 006 0028 001;
· kopīpašuma 750/2927 domājamās daļas no zemes ar kadastra apzīmējumu 9084 006 0028;
4) dzīvokļa īpašums “Rāvas” - 4, Tumes pagastā, Tukuma novadā, kadastra numurs 9084 900 0250, reģistrēts Zemgales rajona tiesas Tumes pagasta zemesgrāmatas nodalījumā Nr. 100000491161 4, un sastāv no:
· kopīpašuma 416/2927 domājamās daļas no būves ar kadastra apzīmējumu 9084 006 0028 001;
· kopīpašuma 416/2927 domājamās daļas no zemes ar kadastra apzīmējumu 9084 006 0028;
5) dzīvokļa īpašums “Rāvas” - 5, Tumes pagastā, Tukuma novadā, kadastra numurs 9084 900 0252, reģistrēts Zemgales rajona tiesas Tumes pagasta zemesgrāmatas nodalījumā Nr. 100000491161 5, un sastāv no:
· kopīpašuma 480/2927 domājamās daļas no būves ar kadastra apzīmējumu 9084 006 0028 001;
· kopīpašuma 480/2927 domājamās daļas no zemes ar kadastra apzīmējumu 9084 006 0028.
Dzīvokļu īpašumi ir savstarpēji saistīti un sastāv no:
· zemesgabala ar kadastra apzīmējumu 9084 006 0028, 1,23 ha platībā;
· daudzdzīvokļu dzīvojamās mājas ar kopējo platību 424,6 m2, un palīgēkas (kūts), 87,2 m2 platībā (turpmāk – Nekustamais īpašums).
Tukuma novada domes Īpašumu apsaimniekošanas un privatizācijas komisija (turpmāk – Komisija), apkopojot informāciju par Nekustamo īpašumu, konstatējusi, ka daudzdzīvokļu dzīvojamā māja ir cietusi ugunsgrēkā, kā rezultātā ir pilnībā cietis ēkas jumts un ēkas iekštelpas, 1. stāvā ir saglabājušās trīs telpu grupas (dzīvokļi), savukārt ēkas 2. stāvs ir pilnībā izpostīts, ēka ir kritiskā stāvoklī ar sabrukšanas pazīmēm. Nekustamajam īpašumam ir centralizēta elektroapgāde un vietējā aukstā ūdens apgāde (aka). Nekustamā īpašuma atrašanās Pašvaldības īpašumā rada tai ikmēneša izdevumus un tā nav nepieciešama Pašvaldības funkciju nodrošināšanai.
Publiskas personas mantas atsavināšanas likuma 3. panta otrā daļa noteic, ka publisku personu mantas atsavināšanas pamatveids ir mantas pārdošana izsolē, 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, 9. panta otrā daļa noteic, ka institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.
No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.
Publiskas personas mantas atsavināšanas likuma 1. panta pirmās daļas 6. punkts noteic, ka nosacītā cena ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.
Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa”, reģistrācijas Nr. 40003554692, turpmāk – SIA “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2026. gada 14. augusta vērtējumu nekustamā īpašuma tirgus vērtība ir 13 700,00 euro (trīspadsmit tūkstoši septiņi simti euro), kas ir zemāka par nekustamā īpašuma universālo kadastrālo vērtību – 15 317,00 euro (piecpadsmit tūkstoši trīs simti septiņpadsmit euro). Pašvaldības izdevumi par SIA “VCG Ekspertu grupa” pakalpojumiem ir 242,00 euro (divi simti četrdesmit divi euro).
[bookmark: _Hlk191641621]Atlikusī bilances vērtība uz 2026. gada 31. augustu saskaņā ar grāmatvedības uzskaites datiem dzīvoklim “Rāvas” - 1, Tumes pagastā, Tukuma novadā, ir 1089,31 euro (viens tūkstotis astoņdesmit deviņi euro, 31 cents) (Pamatlīdzekļu uzskaites kartīte Nr. TDP8460, inventāra Nr. TDP15128460.
Atlikusī bilances vērtība uz 2026. gada 31. augustu saskaņā ar grāmatvedības uzskaites datiem dzīvoklim “Rāvas” - 2, Tumes pagastā, Tukuma novadā, ir 639,49 euro (seši simti trīsdesmit deviņi euro, 49 centi) (Pamatlīdzekļu uzskaites kartīte Nr. TDP8479, inventāra Nr. TDP15128479.
Atlikusī bilances vērtība uz 2026. gada 31. augustu saskaņā ar grāmatvedības uzskaites datiem dzīvoklim “Rāvas” - 3, Tumes pagastā, Tukuma novadā, ir 1012,85 euro (viens tūkstotis divpadsmit euro, 85 centi) (Pamatlīdzekļu uzskaites kartīte Nr. TDP8480, inventāra Nr. TDP15128480.
Atlikusī bilances vērtība uz 2026. gada 31. augustu saskaņā ar grāmatvedības uzskaites datiem dzīvoklim “Rāvas” - 4, Tumes pagastā, Tukuma novadā, ir 561,92 euro (pieci simti sešdesmit viens euro, 92 centi) (Pamatlīdzekļu uzskaites kartīte Nr. TDP8481, inventāra Nr. TDP15128481.
Atlikusī bilances vērtība uz 2026. gada 31. augustu saskaņā ar grāmatvedības uzskaites datiem dzīvoklim “Rāvas” - 5, Tumes pagastā, Tukuma novadā, ir 647,77 euro (seši simti četrdesmit septiņi euro, 77 centi) (Pamatlīdzekļu uzskaites kartīte Nr. TDP8482, inventāra Nr. TDP15128482.
Atlikusī bilances vērtība uz 2026. gada 31. augustu saskaņā ar grāmatvedības uzskaites datiem kūtij “Rāvas”, Tumes pagastā, Tukuma novadā, ir 226,85 euro (divi simti divdesmit seši euro, 85 centi) (Pamatlīdzekļu uzskaites kartīte Nr. TDP8461, inventāra Nr. TDP15128461.
Atlikusī bilances vērtība uz 2026. gada 31. augustu saskaņā ar grāmatvedības uzskaites datiem zemei “Rāvas”, Tumes pagastā, Tukuma novadā, ir 1773,00 euro (viens tūkstotis septiņi simti septiņdesmit trīs euro, 85 centi) (Pamatlīdzekļu uzskaites kartīte Nr. TDP8207, inventāra Nr. TDP15128207.
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.
Pamatojoties uz minēto, Komisija 2026. gada 3. septembra sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, iesakot noteikt izsoles sākumcenu (nosacīto cenu) 15 500,00 euro (piecpadsmit tūkstoši pieci simti euro).
Pamatojoties uz Pašvaldību likuma 10. panta pirmās daļas 16. punktu, 73. panta pirmo un ceturto daļu, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, Komisijas 2026. gada 3. septembra lēmumu, Tukuma novada dome nolemj:

1. atsavināt pašvaldības Nekustamo īpašumu, nosakot izsoles sākumcenu (nosacīto cenu) 15 500,00 euro (piecpadsmit tūkstoši pieci simti euro), pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 68 (pielikumā),

3. uzdot Komisijai organizēt Nekustamā īpašuma izsoli,

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.


Domes priekšsēdētājs						Gundars Važa

Šis dokuments ir parakstīts ar drošu elektronisko parakstu un satur laika zīmogu
1

Šis dokuments ir parakstīts ar drošu elektronisko parakstu un satur laika zīmogu
image1.wmf

